ISIGIDIMI SAMAXOSA, JANUARY 1, 1872.

7

njengoko ayimisa ngako U-Dr. Bushnell  
wase America indoda emazwi afanele  
ukupulapulwa. Uti—“ Bubugcisa bobu  
Kristu ukuti buzibonakalise ngokulugu-  
qula uhlobo lokulandelelana kwezinto,  
ebungati ke benjenjalo nalapa. Bona  
ubu Kristu abuhambi ngamaqinga enko-  
hliso, abuhambi nangendlela yefilosofi.  
Buqala E-Nazarete, esingati ngenye inteto  
buzalelwe kona. Abalandeli babo boku-  
qala ngama Galiliya, nabo bengaba bambisi  
bentlanzi, abangafundanga. Kuseloko o-  
kwalomini yaba yi Gospile eshunyayelwa  
ngokukodwa kumahlwempu, evuselela  
izinto ezinkulu emhlabeni ngokuti iye  
inyuka ngokunyuka. Izilumko nezazi  
zizele yinkunkuma yobazo ubulumko, ke  
azinakukolwa. Zintsana zobuhlwempu  
neziswele udumo zodwa, ezingezayo kuyo  
ziyamkele njengoko injalo. Ke ngoko  
Umkristu ozigqalayo izinto ngenene,okade  
ebona, nditi mna, kunqabile ukuba angabi  
nakuyibona into eseza kuba yiyo imbali  
ye Gospile, ukuba izinto ziseza kuhlane-  
kelwa; ndibekiselela kwixa eyakuti I-  
Gospile izipakamise izizwe zase Africa.  
Zizo ngoku ezingama Nazarete nama  
Galiliya enyaniso. Zitobekile ngokwa-  
neleyo, ke ziyakwazi ukukolwa. Ezizizwe  
imvelo yazo kukuhle ziyitabate into, ezi-  
yakuti ke xa sezihlume ngokwaneleyo,  
xa zingasati ukuyitabata into zigqitise,  
xa sekuko ukuzola, xa nati sesiyibona

intsingiselo Yose mazulwini ngokuti  
tu ate tu ngako, asi ngelindele yini  
na ukuba zoqaqamba kanye ezizizwe.  
Lembandezelo yazo ibiko ixa elide kan-  
gaka ingaba, mhlaumbi, yiyona kanye  
iya kuzilungisela ukuba zibe nendawo  
eya kupakama kakulu, kungabiko noyi  
kwelezelayo. Ngoku ukudelwa ebe-  
zidelwe ngako kuyapela. Zininzi izi-  
zwe ezikade ziba zikulu zibuye zihle.  
Mhlaumbi izizwe zase Africa zinga ziya  
kugqibela ukunyuka zibe zityebi, nezazi,  
namaroti. Izizwe zase Europe akubona-  
kali ukuba zohlala ixesha elide E-Africa  
ngenxa yobushushu bakona—I-Africa iya

kuba yeye ntlanga zayo. Kuzilungele, ku-  
yimfanelo kuzo, ukuba ziyenze ibe yin-  
dawo yokugqibela apo kuya kulaula ubu-  
lungisa noxolo.”

Ukuba oku kuyinene, uyakuti xa owona  
mti mkulu wemositade, ohluma kukozo o-  
luncinane, woba ufikisile ebukulwini bawo,  
zize ziti izizwe zase Africa, mhlaumbi, zibe  
zizona ziselucocoyini. Lakufika eloxesha  
baya kuti oyise balomsebenzi situnye-  
lwe wona, belihlelo letu kunye nabawa  
manye; nabo bonke abamhlope abemiyo  
kwelilizwe abancedisayo, bavuye ngovuyo  
olukulu bambonge U-Tixo ongu Yise wabo  
bonke, kuba abatumayo ukuba beze ku-  
blala, basebenze, bade bafele kwelilizwe  
besinga bangalikanyisela balizisele I-  
 Gospile.

BATANDE ABAKOWENU.

Translation of the English Song—“ *Be kind  
to the loved ones at homey*

1. Zutande uyihlo okutandayo,

Okuxasayo nanamhla.

Akuko lutando lunje ngo Iwake, Yen’ akazanga akone.

*Chorus—*Zutande uyihlo uyalupala, Usele nazo nezimvi;

Akasena mitsi leyo yobutsha, Uyihlo uyakushiya.

1. Zutande unyoko okondlileyo,

Etwala intsizi ngawe.

Uzumsebenzele, umtutuzele, Ekwalupaleni kwake.

*Chorus—*Zumbeke unyoko umkumbulele, Kuba uyakukungela.

Mgcine ke ngoko umlulamele, Ade atshon’ encwabeni.

1. Mtand’ umnakwenu yimfaneleko,

Yaba ngabazalanayo.

Ungamcapukisi ungamqumbisi, Hlalani nixolelene.

*Chorus—*Tand’umnakwenu ninga pambani Niligcine ikowenu. Bonakalisani ngokutandana Ukuba niyazalana.

1. Tand’ udade wenu otandekayo,

Uz’ ube likaka lake;

Mpate kakuhle nangobubele, Kuba nguw’ umncedi wake.

*Chorus—*Zumtande uyihlo okutandayo; Tanda unyoko umondli. Utand’umnakwenu ningaxabani, Utande nodade wenu.

PESHEYA KWE VAAL.

Indaba zokugqibela ezivela pesheya komlambo oyi Vaal zezokuba ama Bulu selete azakulwa no Waterboer no Jantyi. Kungaba mhlaumbi oku kuyinyaniso mhlaumbi kube akunyaniso. Ukuba kuyinyaniso asikuko nokuba anobudenge ama Bulu apesheya kwe Vaal ukude ati aza kulwa nabantu abapantsi kolaulo Iwama Ngesi. Kutiwa abantu abantsundu bayayitenga kunene imipu ne’ruluwa E-Klip Drift. Kuko abavele kulomacala abayitenge kakulu nase Qonce.

UKUBUBA KUKA REV. J. BROWNLEE.

Siyabika ngosizi olukulu ukububa kuka Rev.  
 John Brownlee wase Qonce, nge Cawa, ngemini  
 ya 24 ka December, 1871. Ubusel’upantse wangu  
mnyaka egula. Ubudala bake bebuyi minyaka  
epantse ukuba ngama 81. Igama lake alizanga  
lahlukaniswa nokumiselwa kobu Kristu kwesisi-  
gama se South Africa. Siyatemba ukuba kwipepa  
elizayo, soba nokunibalisela ngokufutshane nge-  
mpilo yale ndoda ilungileyo.

UKUBUBA KUKA XEGO.

Kwa Nomgwadla, Emnqesha, ngosuku lwa 20  
ku November, 1871, kubube U-Xego, umfo ka

Matyahuli, wakwa Ntinde, wase Makabaneni. Ube seleyindoda enkulu, eminyaka ifanel’ukuba ibi 80. Ubeko kweya malindi; ngulomntu wa- landelwa ngamankonyana ngalomini. Ubemkulu kowabo, kodwa oko wakuncama ngenxa ka Kristu. Utete lamazwi ekububeni kwake kusapo Iwake nakwizihlobo, wati:—Andishiyi lifa lamhlaba; ilifa endilishiyayo kuni lilizwi lika Tixo. Eli lilifa elikulu; ize niligcine ningalilahli, hlalani pantsi kwalo. Kupela kweyonanto inkulu pezu kwazo zonke izinto—ilizwi lika Tixo. Olidelayo akadeli lona uzidela yena. Nigcine kakulu usapo, nilufundise Izibalo Ezingcwele. Watsho eyaleza konyana bake. Ubekise kwizihlobo, wati—ndi- yemka, ndiyatshikitshela pakati kwenu, ndiya kulandawo baya kuyo abangcwele. Ndayikonza ndisemtsha Inkosi. Abanye bateta ngamahashe abo okulwa; abanye bateta ngenqwelo zabo zoku- Iwa; kodwa mna nditeta ngegama lika Yehova. Watandaza wati—Nkosi sindulule isicaka sako ngoxolo. Waviwa etandaza ebusuku, ukuba ilizwi lika Tixo lihambe, balamkele okumkani bonke.

IZINTO NGEZINTO.

E-Rini kuko imashini yokuqandusela amaqanda enciniba. Isand’ukufika kona. Kwamanye ama- zwe ziyasetyenziswa kakulu noko ziqandusela nawenkuku.

Ukubanjwa kwa masela.—Iqela labantsundu libe liquba igusha ezi 199, laya kudlula nazo E- Windvogelberg, lisiya Emaxoseni. Ute U-Mr. Thomson Imantyi ayakoliseka ukuba zezawo, yaselibiza amapolisa. Ahle amfumana umninizo, azibuyisela kuye, engekazi yena nokuba zibiwe.

E-Likhatlong.—Kute ngomhla wa 21 ka No­vember kwatsha enye yendlu zabantu aban­tsundu. Kute kuba umoya ubumkulu wahla wakula umlilo, kwatsha izindlu zabantsundu zantandatu, kunye neyomfundisi wakona U-Rev. Mr- Ashton. Nempahla yake itshe kakulu, kuba yena ubengeko nasekaya, ubehambe ngendawo zokushumayela.

Obefunyenwe yingwe.—E-Mta kuko indoda entsundu esand’ukufunyanwa yingwe, yamluma edolweni, inzipo yazifaka embonjeni, yamrapula kunene emzimbeni. Lite iqela labantsundu laya kuyizingela ngezinja. Enye inja iyishunqule in- tloko, yazake yabaleka yazimela ehlatini, unangoku ayikange ibuye ibonwe ngakumbi.

Iraeu.—Ngeveki ezimbini zokuqala zika Dece­mber imali yerafu erolwe kwilali yaba Tembu E-Queenstown ibe ziponti ezi £1,500.

Ikatsi.—Umntu ontsundu obe sand’ ukuba igusha ye German, E-Zeleni, ugwetywe ukuba akatswe imivumbo ema 25.

Ukubanjwa Kwesela.—U-James Mahali obesand’ukubaleka etolongweni yase Fort Beaufort ubanjwe E-Nxuba kufupi ne Somerset. Ute ke walinga ukubaleka azimele ezitolofiyeni. Elinye lamapolisa lidubule, imbumbulu yapumela engubeni yake, wati ngokoyika ukuti lingabuye lidubule waselesima. Ngoku use tolongweni yase Beaufort.

Inca enxilisayo.—Kuko uhlobo lwenca eku- tiwa yinca enxilisayo, kuba inkomo zakuyidla zike zinge ziyanxila pambi kokuba zife. Kuko intwana yayo E-Bayi kwindlu ekutiwa yi chamber of Commerce (indlu yokurweba).

Obulewe kukukatywa.—Umfo ontsundu E- Queenstown ukatywe lihashe ebunzi, wafa emva kwemini ezintatu.